**Parima praktikakoha valimise statuut**

**I Statuudi olemus**

1. Käesoleva statuudiga kehtestatakse (PRÕM tegevuse 8.2 „Praktilise õppe tähtsustamine ühiskonnas“ raames) parimaid praktikavõimalusi pakkuvate ettevõtete tunnustamise kord.

**II Konkursi eesmärk**

2.1 Tunnustada ja tõsta esile ettevõtteid, kes pakuvad üliõpilastele ja kutseõpilastele praktikakohti ja õpipoisiõpet, tehes seda silmapaistval moel, ühiskonnas oma vastutust tunnetades ja panustades märkimisväärselt tööjõu järelkasvu arendamisele.

2.2 Tunnustamisega aidatakse kaasa kutsehariduse väärtusliku maine kujundamisele ja tööandjate informeerimisele praktikast ja töökohapõhisest õppest ning motiveeritakse tööandjaid pakkuma praktikavõimalusi.

**III Kategooriad**

3. Parimaid ettevõtteid tunnustatakse järgmistes kategooriates:

**3.1 Parim praktikakoht** – tunnustatakse üht tööandjat, kes paistab silma süsteemse ja järjepideva lähenemisega praktika- ja/või töökohapõhise õppe kohtade pakkumisel ja panustab kvalifitseeritud tööjõu järelkasvu tähelepanuväärse**l** moel, kasutades praktikasüsteeme ja -mudeleid, millest teistel on võimalik õppida.

**3.2 Parim regionaalne praktikakoht**  – tunnustatakse üht tööandjat, kelle tegevus praktika- ja/või töökohapõhise õppe kohtade pakkumisel edendab tähelepanuväärsel moel regionaalset koostööd kvalifitseeritud tööjõu järelkasvu koolitamisel.

**3.3 Parim väikeettevõttest praktikakoht**  – tunnustatakse üht kuni 49 töötajaga tööandjat, kelle tegevus praktika- ja/või töökohapõhise õppe kohtade pakkumisel paistab silma süsteemse ja järjepideva lähenemisega.

3.4 Konkursi läbiviija võib lisada täiendava kategooria või anda välja eriauhinna praktika- ja/ või töökohapõhise õppe kohti pakkuva tööandja tunnustamiseks.

**IV Konkursi korraldus**

4.1Konkursi viib läbi Eesti Tööandjate Keskliit, kes kuulutab konkursi välja, moodustab hindamiskomisjoni ja kuulutab välja võitjad.

4.2 Võitjad valib 5-liikmeline hindamiskomisjon, selle koosseisu kinnitab Eesti Tööandjate Keskliidu juht.

4.3 Konkursile saab kandidaate esitada kuni konkursi väljakuulutamisteates avaldatud tähtajani.

4.4 Konkursi kuulutus ja statuut avaldatakse Eesti Tööandjate Keskliidu kodulehel ja muudes infokanalites.

4.5 Konkursi võitjate nimed avaldatakse Eesti Tööandjate Keskliidu kodulehel ja muudes infokanalites.

**V Kandidaatide esitamine**

5.1 Konkursile saavad kandidaate esitadaettevõtted (sh iseennast), kutseõppeasutused ja kõrgkoolid.

5.2 Kandidaatidena saab üles seada ettevõtteid ja sihtasutusi, kes on läbi viinud eelneva kalendriaasta jooksul praktikat/õpipoisiõpet kutseõppuritele ja/või üliõpilastele.

5.3 Kandidaatidena üles seatavatel ettevõtetel ja sihtasutustel peab olema hea maine tööandjana.

5.4. Kandidaadi esitamisel on oluline esitada kirjeldus, mille poolest on praktika hästi korraldatud. Kandideerimisel ei ole oluline praktikantide arv, vaid praktikantide arendamisel tehtav töö.

5.5 Kandidaadi esitamiseks tuleb täita vastav avaldus (ankeet), mis on kättesaadav Eesti Tööandjate Keskliidu kodulehel, ja saata täidetud avaldus aadressile employers@employers.ee.

**VI Hindamiskriteeriumid**

6.1 Kandidaatide hindamisel on oluline:

6.1.1 ettevõttes korraldatava erialase praktika süsteemsus, terviklikkus ja järjepidevus,

6.1.2 seatud praktikaeesmärkide sooritamise võimaldamine,

6.1.3 praktikandi/õpipoisi ja õppeasutusega tehtava koostöö tõhusus.

**VII Tunnustamine**

7.1 Parima praktikakoha, parima regionaalse ja väikeettevõtte kategooria võitjale antakse tunnistus ja tunnustusmärgis üle autasustatavas ettevõttes.

7.2 Tunnustuse saanud tööandja saab õiguse kasutada spetsiaalselt välja töötatud märgist oma kodulehel, reklaammaterjalidel, trükistel ja toodetel.

7.3 Konkursiga kaasneb teavitus meedias, mille korraldab Eesti Tööandjate Keskliit.

**LISA 1**

**Parima praktikakoha konkursile kandidaadi esitamine**

**I Esitaja andmed**

1.1.Esitaja nimi (ettevõte, kutseõppeasutus või kõrgkool)

1.2. Kontaktisiku nimi, telefon ja meiliaadress

**II Kandidaadi** **andmed**

2.1 Ettevõtte nimi

2.2 Ettevõtte aadress

2.3 Praktika toimumise aadress (juhul, kui see erineb ettevõtte aadressist)

2.4 Kontakttelefon ja meiliaadress

2.5 Töötajate arv ettevõttes

2.6 Ettevõtte põhitegevusala

2.7 Kirjeldus, missugune on ettevõtte praktikakorraldus (kuidas toimub praktikantide juhendamine ja nende vajadustega arvestamine, juhendajate ettevalmistamine, tööohutuse tagamine, praktika tagasisidestamine, koostöö kooliga ) ja missugune on selle regionaalne mõju. Kirjelduse pikkus koos tühikutega kuni 3000 tähemärki.

2.8 Mida ettevõte teeb praktikantide leidmiseks?

2.9 Kas ettevõte tasustab praktikajuhendajaid?

2.10 Kas ettevõte tasustab praktikante?

**III Muud andmed**

3.1Milline oli eelneval kalendriaastal toimunud praktika sisu ja kestvus?

3.2 Eelneval kalendriaastal praktika läbinud praktikantide andmed ( nimi, õppeasutus, eriala, kontaktandmed) ning arv.

3.5 Praktikantide koolipoolsete juhendajate kontaktandmed